Diari Oficial de la Generalitat Valenciana


Sumari del DOGV 6928, del 21-12-2012 (2012/11271)

Subhasta de béns immobles número S2013R4676003001.
--------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11903


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns immobles número S2013R4676003001. [2012/11134]  
El cap de la Dependència de Recaptació de la Delegació de l'Agència Estatal d'Administració Tributària de València fa saber:  
D'acord amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords amb data 25 d'octubre de 2012 que decreten l'alienació per mitjà d'una subhasta dels béns que es detallen en la llista de béns que se subhasten inclosa en este anunci com a annex I. La subhasta se celebrarà el dia 24 de gener de 2013, a les 10.00 hores, en la Delegació de l'Agència Estatal d'Administració Tributària de València, al carrer Guillem de Castro, 4 (sala d'actes, 2n pis), a València.  
  
En compliment de l'article esmentat, es publica este anunci i s'advertix les persones que desitgen participar en la subhasta del següent:  
  
Primer. Els béns que se subhasten estan afectats per les càrregues i gravàmens que figuren en la descripció i que consten en l'expedient, els quals queden subsistents i no es pot aplicar a la seua extinció el preu de remat.  
Segon. La subhasta se suspendrà en qualsevol moment anterior a l'adjudicació dels béns, si es fa el pagament del deute no ingressat, els interessos que s'hagen meritat o es meriten fins a la data de l'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors poden enviar o presentar les ofertes en un sobre tancat des de l'anunci de la subhasta fins a una hora abans del començament, a més que poden participar personalment en la licitació amb postures superiors a les del sobre. Estes ofertes, que tenen el caràcter de màximes, es presenten en el registre general de l'oficina on se celebre la subhasta, de manera que consten en l'exterior del sobre les dades identificatives. En el sobre s'han d'incloure, a més de l'oferta i el depòsit constituït segons el punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.  
  
Els licitadors poden participar en la subhasta per via telemàtica, presentat ofertes o fent licitacions automàtiques, a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, que regula la participació per via telemàtica en procediments d'alienació de béns que duen a terme els òrgans de recaptació.  
Quart. Tots els licitadors han de constituir davant de la mesa de subhasta abans de la celebració un depòsit del 20% del tipus de subhasta en primera licitació, excepte per als lots en què s'haja acordat un percentatge menor, que en cap cas serà inferior al 10%. L'import del depòsit per a cada un dels lots està determinat en la llista de béns que se subhasten inclosa en este anunci.  
  
El depòsit s'ha de constituir per mitjà d'un xec que tinga els requisits establits en l'article 35.1 del Reglament General de Recaptació, o per via telemàtica, a través d'una entitat col·laboradora adherida a este sistema, que assignarà un número de referència complet (NRC) que en permeta la identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de remat, este depòsit s'aplicarà a la cancel·lació del deute, a banda de les responsabilitats en què poden incórrer pels perjuís que origine esta falta de pagament.  
  
Quint. En el cas que no resulten adjudicats els béns en una primera licitació, la mesa de subhasta pot fer-ne una segona, si ho jutja procedent, en la qual fixarà el nou tipus de subhasta en el 75% del tipus de subhasta en la primera licitació, o bé anunciarà la iniciació del tràmit d'adjudicació directa, que es durà a terme d'acord amb l'article 107 del Reglament General de Recaptació.  
Sext. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el depòsit constituït i el preu de l'adjudicació.  
L'ingrés es pot fer en bancs, caixes d'estalvis i cooperatives de crèdit en els quals no cal tindre compte oberta. També es pot fer el pagament per mitjà d'un ingrés en el compte corrent, a través d'Internet, en l'adreça , en l'opció «Oficina virtual. Pagament d'impostos».  
Així mateix, si ho sol·licita a la mesa de subhasta en l'acte d'adjudicació, l'adjudicatari pot fer l'ingrés de l'import total del preu d'adjudicació i, en este cas, una vegada comprovat l'ingrés, l'Agència Tributària ha d'alçar la retenció sobre el depòsit constituït per l'adjudicatari.  
Sèptim. Quan en la licitació no s'haja cobert el deute i queden béns sense adjudicar, la mesa anunciarà la iniciació del tràmit d'adjudicació directa.  
Les ofertes es poden presentar en el termini que comunique la mesa de subhasta. S'han de presentar en un sobre tancat en el registre general de l'oficina on s'haja celebrat la subhasta i han d'anar acompanyades, si és el cas, del depòsit.  
Així mateix, s'hi poden presentar ofertes a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual regula la participació per via telemàtica en procediments d'alienació de béns que duen a terme els òrgans de recaptació.  
Transcorregut el termini assenyalat per la mesa de subhastes, obrirà les ofertes presentades, i pot adjudicar els béns si alguna es considera prou en eixe moment. En cas contrari, s'anunciarà l'extensió del termini per a la presentació de noves ofertes, o la millora de les ja fetes, sense perjuí de la validesa de les ofertes presentades fins a eixe moment, i així successivament, amb el límit total de sis mesos.  
  
El preu mínim d'adjudicació directa serà el tipus de subhasta en primera licitació, quan no s'haja considerat procedent celebrar una segona licitació; si hi ha hagut segona licitació, no hi ha preu mínim.  
  
Octau. Com que es tracta d'immobles, l'adjudicatari pot sol·licitar expressament en l'acte de l'adjudicació l'atorgament d'una escriptura pública de venda d'immobles.  
Nové. Quan es tracte de béns que es poden inscriure en registre públics, els licitadors no tindran dret a exigir altres títols de propietat que els aportats en l'expedient; els títols estaran a disposició de les persones interessades en les oficines d'esta dependència de recaptació, on podran examinar-los tots els dies hàbils a partir de la publicació d'este anunci, fins a la vespra de la subhasta. En el cas de no estar inscrits els béns en el registre, el document públic de venda és un títol per mitjà del qual pot efectuar-se la immatriculació en els termes que preveu la legislació hipotecària; en els altres casos en què siga necessari, es pot actuar com disposa el títol VI de la Llei Hipotecària per a dur a terme la concordança entre el registre i la realitat jurídica.  
Deu. El tipus de subhasta no inclou els impostos indirectes que graven la transmissió dels béns. Tots els gastos i impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues posteriors, seran per compte de l'adjudicatari.  
L'adjudicatari exonera expressament l'Agència Estatal d'Administració Tributària, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat. Són a càrrec seu els gastos que queden pendents de pagament.  
Onze. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).  
Dotze. També s'apliquen les condicions que recull l'annex 2. En tot el que no preveu este anunci, cal ajustar-se al que preceptuen les disposicions legals que regulen l'acte.  
  
València, 25 d'octubre de 2012.- El cap de la Dependència de Recaptació de la Delegació de l'AEAT: Enrique Peris Ortiz.  
ANNEX I  
  
Llista de béns que se subhasten  
  
Subhasta número: O1039Z9194340716  
  
Lot número 2  
Tipus de subhasta en primera licitació: 239.948,36 €.  
Trams: 2.000,00 €.  
Depòsit: 47.989,67 €.  
Bé número 1  
Tipus de bé: altres.  
Tipus de dret: ple domini.  
Localització: c/ Duato, 24.  
46763 València.  
Inscripció: Registre número 10 de València.  
Tom: 2868. Llibre: 764 de València.  
Foli: 201. Finca: 51691D. Inscripció: 8.  
Descripció: urbana. Edifici. Carrer Duato, número 24, planta baixa. Caseta de planta baixa, corral i terrat, que és la mitat de l'esquerra eixint de la casa número 24. Referència cadastral: 3709055GF6092N1904SR. Afronta: per la dreta eixint, amb la mitat material de la mateixa casa; esquerra, amb la casa número 22 del carrer, dels consorts Francisco Domingo Oñate i María Sánchez, i darrere el corral de la casa de José López. Finca número 51263, sub.: D, a València, inscrita en el tom 2868, llibre 764 de la secció 5a d'afores, foli 201.  
  
Valoració: 239.948,36 €.  
Càrregues: no hi consten càrregues.  
  
Lot número 3  
Tipus de subhasta en primera licitació: 239.948,36 €.  
Trams: 2.000,00 €.  
Depòsit: 47.989,67 €.  
Bé número 1  
Tipus de bé: altres.  
Tipus de dret: ple domini.  
Localització: c/ Duato, 24.  
46554 València.  
Inscripció: Registre número 10 de València.  
Tom: 2868. Llibre: 764 de València.  
Foli: 201. Finca: 51691C. Inscripció: 8  
Descripció: urbana. Edifici. Carrer Duato, número 24, planta baixa. Mitat material de la dreta eixint, consta d'una habitació amb el seu corral. Referència cadastral: 0798183XQ3655E3001ND. La mitat material de la dreta eixint, de la casa número 24 del carrer Duato, abans 16, que forma part de l'edifici i consta d'una habitació amb el seu corral, i afronta, per l'esquerra eixint, l'altra mitat material de la mateixa casa; dreta, la casa número 26 del carrer, que formava part de l'edifici, i esquenes, corral de la casa de José López. Finca número 51561, sub.: C, a València, inscrita en el tom 2868, llibre 764 de la secció 5a d'afores, foli 201.  
Valoració: 239.948,36 €.  
Càrregues: no hi consten càrregues.  
  
Lot número 4  
Tipus de subhasta en primera licitació: 201.487,00 €.  
Trams: 2.000,00 €.  
Depòsit: 40.297,40 €.  
Bé número 1  
Tipus de bé: solar.  
Tipus de dret: ple domini.  
Localització: partida Marjadella, s/n.  
46776 Torrent (València).  
Inscripció: Registre número 3 de Torrent.  
Tom: 3111. Llibre: 1472.  
Foli: 22. Finca: 75977. Inscripció: 1.  
Descripció: urbana. Solar en Torrent, paratge Marjadella, parcel·la 212-M7. Superfície: quatre-cents cinquanta metres, cinquanta decímetres quadrats.  
Valoració: 201.487,00 €.  
Càrregues: no hi consten càrregues.  
Lot número 5  
Tipus de subhasta en primera licitació: 159.030,84 €.  
Trams: 2.000,00 €.  
Depòsit: 31.806,16 €.  
Bé número 1  
Tipus de bé: nau industrial.  
Tipus de dret: ple domini.  
Localització: partida de las Cañadillas, s/n.  
16759 Conca.  
Inscripció: Registre número 1 de Conca.  
Tom: 1409. Llibre: 402.  
Foli: 154. Finca: 33778. Inscripció: 2.  
Descripció: cinquanta per cent de la rústica: porció de terreny al terme de Conca, en el paratge de las Cañadillas, també anomenat Vallejo del Gaire. Ocupa una superfície de set-cents quaranta-cinc metres. S'hi ha construït l'edificació següent: nau denominada A, composta de planta baixa i primera, que ocupen una superfície construïda cada una de tres-cents huitanta-cinc metres setanta-cinc decímetres quadrats. La nau s'ha construït al costat del límit de la dreta.  
  
Valoració: 159.030,84 €.  
Càrregues: no hi consten càrregues.  
  
Lot número 18  
Tipus de subhasta en primera licitació: 224.244,57 €.  
Trams: 2.000,00 €.  
Depòsit: 44.848,91 €.  
Bé número 1  
Tipus de bé: altres.  
Tipus de dret: ple domini.  
Localització: partida del Molí de la Vila, s/n.  
46818 Alberic (València).  
Inscripció: Registre d'Alberic.  
Tom: 808. Llibre: 183 d'Alberic.  
Foli: 162. Finca: 11542. Inscripció: 1.  
Descripció: urbana. Complex industrial situat al terme d'Alberic, partida Molí de la Vila, el front límit est del qual està orientat cap a la carretera nacional número 340. Ocupa una superfície total de 3.864,88 m² aproximadament, dels quals 1.792 m² es destinen a pati descobert i en els restants 1.872,88 m² es troba ubicada una nau industrial.  
  
Valoració: 486.039,63 €.  
Càrregues: 809.923,36 €.  
  
Lot número 22  
Tipus de subhasta en primera licitació: 570.206,49 €.  
Trams: 2.000,00 €.  
Depòsit: 114.041,29 €.  
Bé número 1  
Tipus de bé: vivenda.  
Tipus de dret: ple domini.  
Localització: c/ Luis de León, 5.  
46267 Torrent (València)  
Inscripció: Registre número 1 de Torrent.  
Tom: 2112. Llibre: 506 de Torrent.  
Foli: 174. Finca: 41524. Inscripció: 4.  
Descripció: urbana. Casa xalet, situada al Vedat de Torrent, partida la Marjadella, integrada en la Urbanització Santa Apol·lònia. Recau la fatxada i l'accés al carrer Fra Luis de Lleó, número 5. Comprén la parcel·la de terreny número cent noranta-tres del pla, d'una superfície de mil huit-cents vint-i-huit metres quadrats i, a dins, ocupant aproximadament tres-cents catorze metres dèsset decímetres quadrats, incloses les terrasses de què consta, s'ubica la casa xalet composta de planta baixa i un xicotet entresolat destinat a estudi amb comunicació directa.  
  
Valoració: 610.094,62 €  
Càrregues: 39.888,13 €  
  
Lot número 30  
Tipus de subhasta en primera licitació: 37.228,80 €.  
Trams: 1.000,00 €.  
Depòsit: 7.445,76 €.  
Bé número 1.  
Tipus de bé: finca rústica.  
Tipus de dret: ple domini.  
Localització: terme municipal, partida de la Masia del Jutge, s/n.  
46707 Torrent (València).  
Inscripció: Registre número 1 de Torrent.  
Tom: 3104. Llibre: 1465 de Torrent 1.  
Foli: 7. Finca: 5566. Inscripció: 6.  
Descripció: rústica. Terra de secà campa amb garroferes, situada al terme de Torrent, partida de la Masia del Jutge, de cabuda cinc fanecades, equivalents a quaranta-una àrees i cinquanta-cinc centiàrees (0,4155 ha). Frontera: pel nord i l'oest, amb hereus de Francisco Planells Muñoz; sud, la de Vicente Andreu Ortí, i a l'est, la finca registral 5567.  
  
Valoració: 18.614,40 €.  
Càrregues: no hi consten càrregues.  
  
Bé número 2  
Tipus de bé: finca rústica.  
Tipus de dret: ple domini.  
Localització: terme municipal, partida de la Masia del Jutge, s/n.  
46775 Torrent (València).  
Inscripció: Registre número 1 de Torrent.  
Tom: 3104. Llibre: 1465 de Torrent 1.  
Foli: 10. Finca: 5567. Inscripció: 6.  
Descripció: terra de secà campa amb garroferes, situada en terme de Torrent, partida de la Masia del Jutge, de cabuda cinc fanecades, equivalents a quaranta-una àrees i cinquanta-cinc centiàrees (0,4155 ha). Frontera: pel nord i l'oest, amb hereus de Francisco Planells Muñoz i amb la finca descrita abans, registral 5566; sud, la de Vicente Andreu Ortí; i a l'est, amb viuda de Salvador Sanchis.  
Valoració: 18.614,40 €.  
Càrregues: no hi consten càrregues.  
  
  
Annex ii  
  
Altres condicions  
  
Informació addicional  
  
Al lot número 30: ambdós finques configuren la parcel·la número 63 del polígon 12.